Diari Oficial de la Generalitat Valenciana


Sumari del DOGV 5171, del 05-01-2006 (2006/71)

ACORD de 9 de desembre de 2005, del Consell de la Generalitat, pel qual s'autoritza determinada generació de crèdits finalistes afectes a la Conselleria d'Agricultura, Pesca i Alimentació per import de 4.134.867,85 euros, així com determinada transferència de crèdits de la secció 20, "Despeses diverses", per import de 4.800.000 euros. Expedient 12.013/05-145.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5171

Data del DOGV
:   05-01-2006

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2006/71


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 9 de desembre de 2005, del Consell de la Generalitat, pel qual s'autoritza determinada generació de crèdits finalistes afectes a la Conselleria d'Agricultura, Pesca i Alimentació per import de 4.134.867,85 euros, així com determinada transferència de crèdits de la secció 20, «Despeses diverses», per import de 4.800.000 euros. Expedient 12.013/05-145. [2006/Q71]
  
El Consell de la Generalitat, en la reunió del dia 9 de desembre de 2005, va adoptar l'acord següent:
  
Determinats ingressos no previstos procedents del Ministeri d'Agricultura, Pesca i Alimentació, derivats de la distribució de fons acordats en les conferències sectorials de 13 de juny i 17 d'octubre, permeten incrementar la dotació del capítol 4 dels programes 714.20, Ordenació i Millora de les Produccions Agràries, i 714.60, Qualitat Agroalimentària, per import total de 4.134.867,85 euros, amb el detall següent:
  
- 924.867,85 euros, per a l'ajuda de minimis al sector agrari per a pal·liar l'increment del preu del gasoil.
  
- 10.000 euros, destinats al programa de productes ramaders de qualitat.
  
- 3.200.000 euros corresponents a una part de la distribució del crèdit previst destinat a pal·liar els danys en produccions agrícoles, ocasionats per les gelades ocorregudes en el primer trimestre de 2005, acordant-se un cofinançament al 50% entre el Ministeri d'Agricultura, Pesca i Alimentació i la Comunitat Autònoma Valenciana, a gestionar a través de la línia T1698, «Protecció de la renda dels agricultors».
  
D'altra banda i en relació amb els danys ocasionats per les gelades i la pedra en els arbres, es té previst gestionar una sèrie d'ajudes a través de la línia de subvenció T1957, «Ajudes reposició béns capital afectats per adversitats», inclosa en l'annex de transferències de capital del programa 714.20, per import de 3.000.000 euros.
  
Tant la línia T1698 com la T1957 tenen caràcter de reconeixement preceptiu, per això en virtut del que disposa l'article 16 de la Llei de Pressupostos de la Generalitat, es proposa transferir crèdit del capítol 2 del programa 612.60, que possibilite atendre el cofinançament requerit i fer front a esta actuació, així com determinat ajust en el tipus de fons de la línia T1698 per a completar el percentatge de cofinançament.
  
En conseqüència, i segons el que disposen els articles 17 i 18 de la Llei 14/2004, de 29 de desembre, de Pressupostos de la Generalitat per a l'exercici 2005, el Consell de la Generalitat
  
ACORDA
  
Primer
  
S'autoritza l'augment en l'aplicació d'ingressos 701.03, «Transferències de capital de l'administració de l'Estat. Àrea d'Agricultura, Ramaderia i Pesca», per import de 4.134.867,85 euros.
  
Segon
  
S'autoritza la minoració de crèdit en l'aplicació pressupostària 07.30.84.271.49.0 per import de 4.800.000 euros
  
Tercer
  
S'autoritza un augment de crèdit en les aplicacions pressupostàries i pels imports que es detallen a continuació:
  
Aplicació Import
  
67.99.19.503.13.7 5.924.867,85
  
63.72.09.555.95.4 3.000.000
  
07.68.42.723.02.6 10.000,00
  
Total 8.934.867,85
  
Quart
  
S'autoritza la modificació en els annexos de transferències corrents i de capital dels programes 714.20 i 714.60 de les línies de subvenció i pels imports que es detallen a continuació, així com l'ajust en el tipus de fons en la línia T1698 requerit segons acord de la Comissió Sectorial respecte a catàstrofes climatològiques en el primer trimestre de 2005.
  
València, 9 de desembre de 2005
  
El vicepresident i secretari del Consell de la Generalitat,
  
VÍCTOR CAMPOS GUINOT